Diari Oficial de la Generalitat Valenciana


Sumari del DOGV 4370, del 04-11-2002 (2002/11484)

ORDE de 22 d'octubre de 2002, de la Conselleria de Justícia i Administracions Publiques, Convocatòria 42/1999, per la qual es convoquen proves selectives d'accés al grup A, sector administració especial, metges, torn de promoció interna, corresponents a l'oferta d'ocupació pública de la Generalitat Valenciana de 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4370

Data del DOGV
:   04-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11932


Data del document
:   22-10-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració regional
    * concurs administratiu
    * metge

ORDE de 22 d'octubre de 2002, de la Conselleria de Justícia i Administracions Publiques, Convocatòria 42/1999, per la qual es convoquen proves selectives d'accés al grup A, sector administració especial, metges, torn de promoció interna, corresponents a l'oferta d'ocupació pública de la Generalitat Valenciana de 1999. [2002/A11824]
  
L'àmplia oferta d'ocupació pública de la Generalitat Valenciana per a l'any 1999, aprovada per Decret 195/1999, de 19 octubre, del Govern Valencià, ascendia a 1.037 llocs de treball, dels quals 189 són del sector d'administració especial del grup A, i és d'especial transcendència tant per la incidència que pot tindre en el millor funcionament de l'administració de la Generalitat Valenciana, així com per la dimensió social que suposa unes convocatòries de proves selectives que afecta un nombrós col·lectiu que opta per l'ingrés en l'administració pública, com a mitjà idoni per al desenvolupament de la vida professional.
  
L'administració convocant entén que per al millor exercici de les funcions dels llocs objecte de la Convocatòria, l'aptitud i capacitat que s'avale per la superació de les proves en la fase d'oposició, s'enriquix amb el complement d'elements objectius que es valoren en la fase de concurs (titulacions acadèmiques complementàries, formació adquirida en cursos oficialment reconeguts, coneixement del valencià i dels idiomes comunitaris, i experiència professional).
  
Cal destacar que per a salvaguarda del principi d'igualtat, que juntament amb els de mèrit i capacitat, han de presidir, com a exigència constitucional, els processos d'ingrés en les administracions públiques, la meritació de la fase de concurs es fa extensiva a la totalitat dels aspirants, llevat de la valoració de l'experiència del temps prestat com a personal eventual, en raó de l'especial naturalesa del seu nomenament.
  
D'altra banda, i per tal de fomentar la carrera administrativa dels funcionaris públics al servici de l'administració, es reserva un 40% dels llocs vacants convocats per a ser proveïts pel sistema de promoció interna, mitjançant convocatòria independent de la referida al sistema general d'accés lliure, tot això segons el que disposen els articles 53 de la Llei de Funció Pública de la Generalitat Valenciana, i 37 del Reglament de Selecció i Provisió de Llocs de Treball.
  
Per tot això, i en ús de les facultats atribuïdes al conseller de Justícia i Administracions Públiques en l'article 13.2 del vigent Text Refós de la Llei de Funció Pública Valenciana, conforme amb el dictamen del Consell Jurídic Consultiu de la Comunitat Valenciana,
  
ORDENE
  
Convocar proves selectives d'accés al grup A, sector administració especial, metges, pel sistema de concurs oposició, torn de promoció interna, d'acord amb les següents:
  
Bases de la convocatòria
  
Primera. Objecte de la convocatòria
  
1.1 La present convocatòria té per objecte la selecció de personal, mitjançant el sistema de concurs oposició, per a cobrir 16 llocs de treball del grup A, sector administració especial, metges, pel torn de promoció interna.
  
Els 16 llocs corresponen a:
  
Modalitat 1: medicina assistencial: 8 llocs
  
Modalitat 2: administració sanitària: 8 llocs
  
1.2 Els llocs de treball que queden sense cobrir, dels reservats al torn de promoció interna d'esta convocatòria, s'acumularan als de la Convocatòria 41/1999, d'accés lliure, atenent la corresponent modalitat.
  
Segona. Condicions generals dels aspirants
  
Els aspirants hauran de reunir, a més de les condicions previstes en l'article 12 de la Llei de Funció Pública Valenciana, els requisits següents:
  
2.1 Ser funcionaris de carrera de l'administració del Govern Valencià, grup B, administració especial, ATS/DUI, amb una antiguitat d'almenys dos anys en dit grup i sector.
  
2.2 Estar en possessió del títol de llicenciat en Medicina i Cirurgia o equivalent.
  
2.3 Les condicions per a ser admés a les proves hauran de reunir-se en el moment d'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Aspirants amb discapacitació
  
3.1 El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A tal efecte, els interessats hauran de formular la petició corresponent en la sol·licitud de participació en la present oposició, seguint les instruccions establides en la base 6.3.3.
  
3.2 Si en el desenvolupament de les proves se susciten dubtes raonables al tribunal, respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats; en dit cas l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
  
Quarta. Sol·licituds
  
Els qui desitgen prendre part en estes proves selectives hauran de complimentar la sol·licitud que figura com a model en l'annex II i que els serà facilitada a les oficines públiques que es relacionen en l'annex III.
  
Cinquena. Drets d'examen
  
Els drets d'examen seran de 23,33 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
D'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33 per 100, estan exemptes del pagament dels drets d'examen. Estos aspirants hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitat igual o superior al 33%, i ho facen constar amb una creu a l'apartat 32.3 de la instància
  
Sisena. Presentació de sol·licituds
  
6.1 Les sol·licituds seran dirigides a la Direcció General de Funció Pública. A la sol·licitud s'adjuntarà una fotocòpia del document nacional d'identitat.
  
6.2 El termini per a la presentació de sol·licituds serà de vint dies hàbils, comptadors des del sendemà de la publicació de la present orde en el Diari Oficial de la Generalitat Valenciana.
  
Les sol·licituds seran presentades pels interessats a les oficines públiques que figuren relacionades en l'annex III, una vegada abonada la taxa que es fixa en la base 5.
  
També es podran presentar les sol·licituds en la forma prevista a l'article 38 de la Llei de Règim Jurídic de les Administracions Publiques i del Procediment Administratiu Comú.
  
6.3 L'aspirant, quan emplenen la seua sol·licitud, haurà d'observar les instruccions següents:
  
6.3.1 En l'apartat número 20 de l'imprés de sol·licitud, Forma d'accés, els aspirants, assenyalaran amb una ics (X) sobre la lletra P.
  
6.3.2 En l'apartat número 30 de l'imprés de sol·licitud, els aspirants, assenyalaran amb una ics (X):
  
La casella 1, si elegixen la modalitat 1 (medicina assistencial).
  
La casella 2, si elegixen la modalitat 2 (administració sanitària).
  
Només es podrà optar per una de les dues modalitats.
  
6.3.3 Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) a la casella 23 el tipus de discapacitat: (F) Física, (P) Psíquica, (S) Sensorial. I podran sol·licitar les mesures d'adaptació que necessiten previstes en els apartats 24 i 25 de l'imprés de sol·licitud, d'acord amb la següent classificació:
  
1. Eliminació de barreres arquitectòniques i taula adaptada a la cadira de rodes.
  
2. Ampliació del temps de duració de l'exercici.
  
3. Augment de la dimensió dels caràcters de l'examen, per dificultat de visió.
  
4. Necessitat d'intèrpret, a causa de sordesa.
  
5. Sistema Braille d'escriptura, per a invident.
  
6. Altres, especifiqueu-ne quines.
  
Setena. Admissió dels aspirants
  
7.1 Els aspirants queden vinculats a les dades que hagen fet constar en les seues sol·licituds, i podran únicament sol·licitar la seua modificació mitjançant escrit motivat, dins del termini establit en la base 6.2 per a la presentació de sol·licituds.
  
7.2 Acabat el termini de presentació de sol·licituds, prèvia verificació que s'ha realitzat el pagament dels drets d'examen, la Direcció General de la Funció Pública dictarà resolució, que es publicarà en el Diari Oficial de la Generalitat Valenciana, la que contindrà la relació provisional d'admesos i exclosos a la realització de les proves.
  
7.3 Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils, comptadors a partir del següent al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
7.4 En tot cas, a fi d'evitar errors i, en el supòsit de produir-se, possibilitar la seua esmena en temps i forma, els aspirants comprovaran no sols que no figuren inclosos en la relació provisional d'exclosos sinó, a més, que els seus noms i dades consten correctament en les pertinents relacions d'admesos.
  
7.5 Transcorregut el termini anterior, vistes les al·legacions i esmenats els defectes, i si procedira, la Direcció General de Funció Pública dictarà resolució que elevarà a definitiva la llista d'admesos i exclosos a la realització de les proves, que es publicarà en el Diari Oficial de la Generalitat Valenciana.
  
7.6 En la resolució mitjançant la qual es faça pública la llista definitiva d'admesos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament del primer exercici, així com l'orde de crida dels aspirants, la qual s'iniciarà amb la lletra C, conforme el resultat del sorteig celebrat el dia 27 d'abril de 200 (DOGV núm. 4.013, de 4 de juny de 2001).
  
Huitena. Proves selectives
  
8.1 El procediment de selecció dels aspirants serà el de concurs oposició.
  
8.2 Desenvolupament de l'oposició:
  
L'oposició constarà de dos exercicis obligatoris, i tots dos seran de caràcter eliminatori.
  
8.2.1 Primer exercici. Consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes elegits d'entre tres extrets a l'atzar del programa de la modalitat 1, medicina assistencial, que figura en l'annex I o d'entre altres tres extrets pel mateix procediment del programa de la modalitat 2, administració sanitària, que figura en el mateix annex I. Els aspirants realitzaran l'exercici de la modalitat 1, medicina assistencial, o modalitat 2, administració sanitària, segons l'opció per ells manifestada en la seua sol·licitud, d'acord amb la base 6.3.2.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal de selecció, el qual cridarà individualment els opositors per a la lectura pública dels temes que hagen desenvolupat, i s'iniciarà l'orde per la lletra C, conforme el resultat del sorteig celebrat el dia 27 d'abril de 2001 (DOGV, núm. 4.013, de 4 de juny de 2001).
  
El tribunal podrà formular preguntes aclaridores sobre els temes exposats.
  
El lloc, dates i hores de lectura d'este exercici serà anunciat pel tribunal, amb l'antelació deguda.
  
8.2.2 Segon exercici. Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics, d'entre tres, proposats pel tribunal per a cada modalitat, referits a matèries contingudes en el temari específic de la modalitat 1, medicina assistencial, o modalitat 2, administració sanitària, que figuren en l'annex I, segons la modalitat manifestada per l'opositor en la seua sol·licitud de participació en les proves.
  
8.3 Qualificació dels exercicis
  
La puntuació màxima a obtindre en la fase d'oposició serà de vuitanta punts, que es distribuirà de la següent manera:
  
8.3.1 El primer exercici es qualificarà de zero a quaranta punts, i caldrà obtindre'n un mínim de vint per a superar-lo.
  
8.3.2 La puntuació del segon exercici es qualificarà com a màxim amb quaranta punts, i caldrà obtindre'n un mínim de vint per a superar-lo.
  
8.3.3 Qualificació final de la fase d'oposició.
  
Vindrà determinada per la suma de les puntuacions obtingudes en cadascun dels dos exercicis que han de realitzar els aspirants. Tot seguit es configuraran dues llistes, ordenades per puntuació de major a menor, que contindran tots els aspirants de cadascuna de les dues modalitats (medicina assistencial o administració sanitària), que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.4 Fase de concurs
  
Només podran participar en la fase de concurs els aspirants que hagen superat els exercicis de la fase d'oposició.
  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
  
La puntuació màxima en la fase de concurs serà de vint punts que es distribuiran d'acord amb el barem que figura en l'annex IV.
  
8.5 Puntuació final del concurs oposició
  
La puntuació final del concurs oposició s'obtindrà sumant la puntuació obtinguda en ambdues fases.
  
Tot seguit es configuraran dues llistes, ordenades per puntuació de major a menor, que s'interrompran quan el nombre d'inclosos coincidisca amb el nombre de llocs convocats per cadascuna de les dues modalitats. I estes constituiran les llistes definitives d'aprovats.
  
Els casos d'empat que es produïsquen es dirimiran de la següent manera: s'atendrà, en primer lloc, la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
En cas de persistir l'empat s'atendrà, en primer lloc, la major puntuació obtinguda en el segon exercici, i en segon lloc, si es manté este, la major puntuació obtinguda en el tercer i primer exercici, per este orde.
  
Si encara persistix l'empat, es dirimirà per orde alfabètic del primer cognom dels aspirants empatats, i s'iniciarà el citat orde per la lletra C, conforme al resultat del sorteig celebrat el dia 27 d'abril de 2001 (DOGV, núm. 4.013, de 4 de juny de 2001).
  
Novena. Desenvolupament de les proves selectives
  
9.1 El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.
  
9.2 Els aspirants seran convocats per a cada exercici en crida única.
  
Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració de les proves, de cara al seu adequat desenvolupament. Qualsevol alteració en el normal desenvolupament de les proves, per part d'un o una aspirant, quedarà reflectida en l'acta corresponent, i l'esmentat aspirant podrà continuar el desenvolupament de l'exercici amb caràcter condicional mentre no resolga el tribunal sobre l'incident.
  
Abans de l'inici de cada exercici, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants mitjançant la presentació del document nacional d'identitat o del resguard, amb fotografia, del passaport o del permís de conduir o els documents equivalents per als nacionals d'altres estats, a què fa referència la base 6.1, sense que per a este efecte siguen vàlides les fotocòpies compulsades de dits documents; així com de l'exemplar per a l'interessat de la sol·licitud d'admissió a les proves.
  
Els aspirants quedaran decaiguts en el seu dret quan es personen en els llocs de celebració i ja s'hagen iniciat les proves o per la inassistència a les mateixes, encara que siga per causes justificades. Tractant-se de proves orals o altres de caràcter individual i successiu, el tribunal podrà valorar les causes al·legades i admetre l'aspirant, sempre que estes no hagen finalitzat i dita admissió no menyscapte el principi d'igualtat amb la resta del personal.
  
D'acord amb el Reial Decret 192/1988, de 4 de març, durant la realització dels exercicis, no estarà permés fumar en els llocs de celebració.
  
9.3 Començades les proves, l'anunci de la celebració de la resta d'exercicis serà feta pública pel tribunal en el local en què s'haja celebrat l'anterior i a les seus de la Conselleria de Justícia i Administracions Públiques d'Alacant, Castelló i València, amb una antelació mínima de 12 hores, si la crida és per a la sessió següent d'un mateix exercici, i de 48 hores, com a mínim, si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana.
  
Deu. Publicitat de les llistes
  
10.1 En finalitzar cadascun dels dos exercicis, de la fase d'oposició de cada una de les dues modalitats, el tribunal publicarà al lloc d'examen, a les seus de la Conselleria de Justícia i Administracions Públiques d'Alacant, Castelló i València, i a la pàgina web de la Direcció General de Funció Pública: http://www.gva.es/infociuda/index.html (apartat informació per conselleries, Justícia i Administracions Públiques, Funció Pública) les relacions d'aspirants que hagen obtingut la puntuació mínima exigida per a superar cadascun dels exercicis, segons el que disposa la base 8, amb expressió del seu nom, cognoms, document nacional d'identitat i la puntuació obtinguda
  
10.2 Una vegada finalitzada la fase d'oposició, el tribunal, mitjançant anunci, publicarà en el lloc d'examen i a les seus de la Conselleria de Justícia i Administracions Públiques d'Alacant, Castelló i València, i en la pàgina web de la Direcció General de Funció Pública: http://www.gva.es/infociuda/index.html (apartat informació per conselleries, Justícia i Administracions Públiques, Funció Pública) dues llistes, una per a cada modalitat, amb la qualificació final de la fase d'oposició a què fa referència la base 8.3.3, que constituiran les llistes dels aspirants que han superat la fase d'oposició, per orde de puntuació, i que han de passar a la fase de concurs.
  
Als aspirants inclosos en les citades llistes se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en l'annex IV. Si els mèrits que s'al·leguen ja consten en el Registre de Personal de la Generalitat Valenciana, únicament caldrà citar-los en el currículum, sense aportar els documents corresponents.
  
10.3 Una vegada baremats els mèrits, el tribunal exposarà als llocs d'examen i a les seus de la Conselleria de Justícia i Administracions Públiques d'Alacant, Castelló i València, i a la pàgina web de la Direcció General de Funció Pública: http://www.gva.es/infociuda/index.html (apartat informació per conselleries, Justícia i Administracions Públiques, Funció Pública) dues llistes d'aspirants amb la puntuació obtinguda en la fase de concurs, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
10.4 Resoltes les possibles al·legacions i esmenes, el tribunal, mitjançant anunci, publicarà en el lloc d'examen i a les seus de la Conselleria de Justícia i Administracions Públiques d'Alacant, Castelló i València, i a la pàgina web de la Direcció General de Funció Pública: http://www.gva.es/infociuda/index.html (apartat informació per conselleries, Justícia i Administracions Públiques, Funció Pública) les relacions definitives d'aspirants aprovats de cada una de les dues modalitats, per l'orde de puntuació total a què es referix la base 8.5.
  
En cap cas el tribunal no podrà declarar que han aprovat el procés selectiu un nombre superior al de llocs de treball convocats, tenint en compte el que preveu la base 1.2 de la present convocatòria.
  
Onze. Coneixements de valencià
  
11.1 Els qui superen les proves selectives acreditaran els seus coneixements de valencià mitjançant la presentació d'un dels següents documents:
  
a) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
b) Títol de l'Escola Oficial d'Idiomes, corresponent al tercer curs de coneixement de valencià.
  
c) Certificat de nivell mitjà de la Junta Qualificadora de Coneixements de València.
  
11.2 Els qui no puguen acreditar estos coneixements, conforme el que establix el punt anterior, obligatòriament hauran de realitzar el curs específic de valencià a què es referix l'article 53 de la Llei de la Funció Pública Valenciana, que es convocarà immediatament després del curs selectiu previst en la base 13 de la present convocatòria. Aquells que no el superen, seguiran obligats a realitzar els successius cursos que l'administració organitze per a l'adquisició del coneixement de valencià exigible.
  
Dotze. Presentació de documents
  
12.1 En el termini de 20 dies hàbils, comptadors des del sendemà de la publicació, en el Diari Oficial de la Generalitat Valenciana, de la relació a què es referix la base 10.4, els aspirants proposats hauran de presentar, davant de la Direcció General de la Funció Pública, fotocòpia compulsada del títol acadèmic exigible, d'acord amb la base 2.2.
  
12.2 Els aspirants seleccionats que, dins del termini indicat i llevat de casos de força major, no presentaren la documentació acreditativa o d'esta se'n deduïra que manca algun dels requisits exigits, no podran ser nomenats personal de la Generalitat Valenciana, sense perjudici de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
Tretze. Curs selectiu
  
13.1 D'acord amb el que disposa l'article 6 del Reglament de Selecció, Provisió de Llocs de Treball i Carrera Administrativa, aprovat pel Decret del Consell 33/1999, de 9 de març, els aspirants que figuren en la llista definitiva d'aprovats de la base 10.4, d'acord amb el que preveu l'article 12 del Reglament de Selecció, Provisió de Llocs i Carrera Administrativa, realitzaran un curs de formació que tindrà caràcter selectiu. El dit curs serà organitzat per l'Institut Valencià d'Administració Pública (IVAP), amb una duració no superior a sis mesos.
  
En qualsevol cas, serà convocat, amb l'antelació deguda, mitjançant resolució de la Direcció General de la Funció Pública, en què es determinarà el règim del curs, a la finalització del qual es realitzarà una prova avaluatòria que podrà contindre diversos exercicis, que s'hauran de qualificar de zero a deu punts i caldrà obtindre'n un mínim de cinc per a superar-lo.
  
13.2 La nota obtinguda en la prova avaluatòria per aquells aspirants que la superen, se sumarà a la puntuació obtinguda en el concurs oposició, als efectes de l'article 12 del Reglament de Selecció, Provisió de Llocs de Treball i Carrera Administrativa.
  
La relació d'aprovats, per orde de puntuació, una vegada sumades les notes del concurs oposició i del curs selectiu, serà publicada en el Diari Oficial de la Generalitat Valenciana.
  
13.3 Els aspirants que no superen el curs podran incorporar-se al curs immediatament posterior, amb la puntuació assignada a l'últim dels participants en este, en les corresponents proves. Si no supera este segon curs, perdran tots els drets.
  
13.4 Durant l'assistència al curs, el personal que haja superat les proves selectives percebrà una retribució equivalent a la part proporcional que correspon al sou i pagues extraordinàries corresponents al grup A, llevat que, per estar ja prestant els seus servicis remunerats en l'administració, com a funcionari de carrera o interí, o com a personal laboral, opte per percebre una remuneració que siga igual import a la que li correspondria en el lloc de treball d'origen.
  
Catorze. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà segons l'article 9, punt u, apartat b) de la Llei de la Funció Pública Valenciana, el conseller de Justícia i Administracions Públiques dictarà resolució, que es publicarà en el Diari Oficial de la Generalitat Valenciana, i es procedirà al nomenament com a funcionaris del grup A, administració especial, metges, dels aprovats, a què fa referència la base 13.2, i se'ls adjudicaran els llocs de treball que obtingueren en el referit concurs.
  
Quinze. tribunals
  
15.1 El tribunal de selecció, de la present convocatòria, estarà compost per set membres, a més a més, s'hauran de designar el mateix nombre de suplents, i tindrà la següent composició: president/a, secretari/ària i cinc vocals, dels quals un serà proposat per les organitzacions sindicals en els termes que es fixen en els pactes a què es referix la Llei 9/1987, de 12 de juny.
  
15.2 La relació nominal dels membres del tribunal serà publicada amb una antelació mínima d'un mes a la data de començament de la prova, mitjançant orde del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
15.3 El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
15.4 Els membres del tribunal, així com els assessors, hauran d'abstindre's i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
15.5 A efectes de comunicacions i de qualsevol altra incidència, el tribunal tindrà la seu a la Direcció General de Funció Pública (c/ Miquelet, núm. 5, 46646 València).
  
15.6 El tribunal tindrà la categoria assenyalada en el Decret 24/1997, de l'11 de febrer, del Consell de la Generalitat Valenciana, i l'Orde de 23 de juliol de 1998 (DOGV de 15.09.1998) de desenvolupament, sobre indemnitzacions per raó del servici.
  
15.7 El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Setze. Recursos
  
16.1 La present convocatòria, les bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos, comptadors des del sendemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre en el termini d'un mes, comptador des del sendemà de la seua publicació, o qualsevol altre recurs que estime procedent per a la defensa dels seus interessos.
  
16.2 Contra els actes del tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, comptador a partir del sendemà de la publicació de la corresponent resolució del tribunal.
  
València, 22 d'octubre de 2002
  
El conseller de justícia i administracions públiques,
  
CARLOS GONZÁLEZ CEPEDA
  
ANNEX I
  
Matèries primer i segon exercici
  
Modalitat núm. 1: medicina assistencial
  
Tema 1 L'administració sanitària. Sistemes de salut. Principals models. El sistema de salut espanyol. La salut i la Constitució espanyola. La Llei General de Sanitat. Els servicis autonòmics de Salut. La sanitat local.
  
Tema 2. L'Organització Mundial de la Salut (OMS). Estructura i funcions. Principals òrgans. Altres organismes internacionals relacionats amb la salut. La Unió Europea. Competències sanitàries. El Ministeri de Sanitat i Consum. Estructura i funcions.
  
Tema 3. Competències sanitàries de la Generalitat Valenciana. La Conselleria de Sanitat. El reglament orgànic i funcional. L'ordenació sanitària a la Comunitat Valenciana: mapa sanitari, àrees i zones de salut.
  
Tema 4. L'atenció primària. Organització i estructura a la Comunitat Valenciana. El centre de salut. L'equip d'atenció primària. La cartera de servicis.
  
Tema 5. L'atenció especialitzada. Organització i estructura a la Comunitat Valenciana. L'Hospital. La coordinació intersectorial. L'atenció sanitària urgent. El transport sanitari: modalitats.
  
Tema 6. La prestació farmacèutica a la Comunitat Valenciana. La prestació farmacèutica en atenció primària i especialitzada. La recepta. Prestacions complementàries.
  
Tema 7. Objectius de salut. Salut per a tots en el segle XXI a la regió europea. Els plans de salut. El Pla de Salut de la Comunitat Valenciana. El Pla Integral de Salut.
  
Tema 8. Promoció de la salut. Principis i mètodes. Els programes de promoció de la salut. Estils de vida. Qualitat de vida. Educació per a la salut. Concepte i mètodes. L'educació per a la salut i els professionals sanitaris.
  
Tema 9. Epidemiologia. Definició i concepte. Vigilància en salut pública. Estudi i investigació de brots epidèmics. Les infeccions nosocomials. Prevenció i actuació sanitària. La xarxa valenciana de vigilància en salut pública.
  
Tema 10. Demografia sanitària. La transició demogràfica. Variables demogràfiques d'interés sanitari. El Sistema d'Informació Poblacional (SIP). La targeta sanitària. La mortalitat. El certificat de defunció. El Butlletí Estadístic de Defunció.
  
Tema 11. La morbiditat. Fonts de dades de morbiditat. Registres de malalties. La morbiditat hospitalària. El CMBD. La morbiditat en atenció primària. Sistemes de registre sanitarioassistencial: la història clínica, dades bàsiques. Conservació i arxiu de la documentació. La documentació mèdica.
  
Tema 12. Immunitat i infecció. Variacions de la immunitat amb l'edat. Política de vacunació a la Comunitat Valenciana. Calendari vacunal de la Comunitat Valenciana. Vacunacions en l'ancià. Vacunacions del personal sanitari i del personal socioassistencial.
  
Tema 13. Urgències mèdiques. Xoc i coma. Reanimació bàsica. Intoxicacions medicamentoses. Al·lèrgies.
  
Tema 14. Atenció integral a l'ancià. Valoració. Síndrome d'immobilització. Atenció de l'ancià immobilitzat. El malalt terminal.
  
Tema 15. Nutrició. Importància de la dieta en l'ancià i en el xiquet. Dietes especials. L'exercici físic i la salut.
  
Tema 16. El dolor. Tractament integral del dolor. Aspectes farmacològics especials del pacient ancià. Interaccions medicamentoses.
  
Tema 17. Factors de risc en l'ancià: hipertensió arterial, hiperlipidèmias, obesitat, altres factors de risc.
  
Tema 18. Malalties cardiovasculars I. Cardiopatia isquèmica aguda i crònica. Diagnòstic diferencial del dolor toràcic. La insuficiència cardíaca aguda i crònica. Els trastorns del ritme. La síncope.
  
Tema 19. Malalties cardiovasculars II. Patologia arterial de les extremitats inferiors: isquèmia aguda i crònica. Patologia venosa de les extremitats inferiors. Insuficiència venosa crònica. Varices. Tromboflebitis. Úlceres varicoses. Trombosi venosa profunda: malaltia tromboembòlica.
  
Tema 20. Malalties respiratòries I. Insuficiència respiratòria aguda i crònica. Bronquitis aguda. Malaltia pulmonar obstructiva crònica. Asma bronquial.
  
Tema 21. Malalties respiratòries II. Càncer de pulmó. Diagnòstic diferencial de l'hemoptisi i de la tos de llarga duració.
  
Tema 22. Malalties de transmissió sexual. Síndrome d'immunodeficiència adquirida. Hepatitis B. Altres malalties de transmissió sexual.
  
Tema 23. Trastorns hematològics. Anèmies. Plaquetopèmies. Leucèmies. Limfomes.
  
Tema 24. La menopausa o climateri. Osteoporosi. Repercussions en la salut de la dona.
  
Tema 25. El càncer de mamella. El càncer de cèrvix. El càncer d'endometri.
  
Tema 26. Insuficiència renal aguda i crònica. La diàlisi.
  
Tema 27. Infecció del tracte urinari. Urolitiasi. Retenció urinària. La incontinència urinària.
  
Tema 28. Hipertròfia prostàtica benigna. El càncer de pròstata. El càncer de bufeta.
  
Tema 29. Malalties osteoarticulars. Artritis. Artrosi. Tenopaties degeneratives i traumàtiques.
  
Tema 30. La malaltia cerebrovascular i altres manifestacions neurològiques: vertigen i tremolor.
  
Tema 31. Demències. Parkinson. Epilèpsia.
  
Tema 32. El son. Insomni. Tractament. L'ansietat. La depressió.
  
Tema 33. Malalties de l'aparell digestiu I. Úlcera pèptica. Càncer gàstric. Hemorràgies digestives.
  
Tema 34. Malalties de l'aparell digestiu II. Hepatitis virals. Cirrosi. Litiasi biliar. Càncer còlon-rectal.
  
Tema 35. Diarrees. Restrenyiment. Tractament.
  
Tema 36. Problemes dermatològics més freqüents en ancians i xiquets. Lesions precanceroses. Melanoma.
  
Tema 37. La tuberculosi. La grip. La pneumònia. La meningitis.
  
Tema 38. La planificació familiar i la sexualitat a la Comunitat Valenciana. Objectius i activitats.
  
Tema 39. Diabetis. Hipertiroïdisme i hipotiroïdisme.
  
Tema 40. Malalties de l'orella més freqüent. La sordesa.
  
Tema 41. Patologia de la laringe, faringe i fosses nasals. Càncer de laringe.
  
Tema 42. Malalties oftalmològiques més freqüents. Diagnòstic diferencial de l'ull roig. El glaucoma.
  
Tema 43. Càries i malaltia periodontal. Urgències odontològiques.
  
Tema 44. Patologia de la mucosa bucal i lingual. Tumors benignes de la mucosa bucal. Càncer oral.
  
Tema 45. Infeccions agudes i malalties exantemàtiques en la infància i en l'adolescència.
  
Tema 46. Infeccions agudes otorrinolaringològiques en el xiquet.
  
Tema 47. La síndrome febril en el xiquet. Actuacions diagnòstiques i terapèutiques.
  
Tema 48. Parasitosi cutània i parasitosi intestinal.
  
Tema 49. El xiquet maltractat. Actuacions i assistència des del punt de vista multidisciplinar.
  
Tema 50. Trastorns mentals en la infància i en l'adolescència. Trastorns més freqüents de la conducta.
  
Tema 51. La Conselleria de Benestar Social. Reglament orgànic i funcional. La prestació dels servicis socials generals i especialitzats. L'atenció de la família, la protecció i inserció de menors, adopcions, l'atenció especialitzada en majors, programes d'immigració, integració social del discapacitat, accessibilitat sense barreres i atenció a malalts mentals crònics. Els centres de diagnòstic i orientació terapèutica.
  
Tema 52. La Llei de Drogodependències i altres trastorns addictius. El Pla Autonòmic Valencià sobre Drogodependències i Altres Trastorns Addictius 1999-2002.
  
Tema 53. La xarxa d'atenció en drogodependències. Les unitats de conductes addictives. Els centres de dia. Les unitats residencials de deshabituació (comunitats terapèutiques). Les unitats de desintoxicació hospitalària i els protocols de tractament de substitució (metadona).
  
Tema 54. L'atenció sociosanitària. Majors, menors, discapacitats i drogodependents. Centres propis i d'iniciativa privada. Subvencions i prestacions.
  
Tema 55. Malalties professionals I. El Gabinet de Seguretat i Higiene en el Treball. Els servicis de prevenció de riscs laborals. Toxicologia laboral.
  
Tema 56. Malalties professionals II. Exàmens de salut. Reconeixements mèdics. Protocols específics per grups de risc. Proves analítiques.
  
Tema 57. Drets i obligacions dels usuaris del sistema sanitari públic. El Servici d'Informació i Atenció al Pacient. L'ètica mèdica. El secret professional.
  
Tema 58. La discapacitat. Prevenció. Valoració funcional de l'activitat per a la vida diària. La rehabilitació. El programa PALET.
  
Tema 59. Mort real i mort aparent. Diagnòstic de mort certa.
  
Tema 60. Les caigudes en l'ancià. Ferides i contusions.
  
Modalitat núm. 2: administració sanitària
  
Tema 1. L'administració sanitària. Sistemes de Salut. Principals models. Les seues característiques i avaluació.
  
Tema 2. L'Organització Mundial de la Salut (OMS). Estructura i funcions. Principals òrgans. El reglament sanitari internacional. Organismes internacionals relacionats amb la Salut: FAO, OIT, UNESCO, ONU-SIDA, OIE. Les ONG sanitàries.
  
Tema 3. La Unió Europea. Competències sanitàries en alimentació, medicaments, salut pública i exercici professional. L'Agència Europea de Seguretat Alimentària. L'Agència Europea d'Avaluació del Medicament. L'Agència Europea del Medi Ambient. La formació professional sanitària en la Unió Europea. L'homologació professional.
  
Tema 4. El sistema de salut espanyol. La salut i la Constitució espanyola. La Llei General de Sanitat. Els servicis autonòmics de salut. La sanitat local.
  
Tema 5. El Ministeri de Sanitat. Estructura i funcions. El Consell Interterritorial de Sanitat. Sanitat exterior. Principals organismes: l'Agència Espanyola del Medicament, l'Institut de Salut Carles III, l'Agència d'Avaluació de Tecnologia Sanitària.
  
Tema 6. La sanitat a la Comunitat Valenciana. Competències sanitàries de la Generalitat Valenciana. La Conselleria de Sanitat. El reglament orgànic i funcional. L'ordenació sanitària a la Comunitat Valenciana: mapa sanitari, àrees i zones de salut. El personal d'institucions sanitàries. Legislació.
  
Tema 7. Epidemiologia. Definició, concepte i aplicació. Causalitat en ciències de la salut. Models causals.
  
Tema 8. Mesura de freqüència, d'associació i d'impacte.
  
Tema 9. Validesa i precisió. Validesa interna i externa. Biaixos en epidemiologia. La seua prevenció i control.
  
Tema 10. Vigilància en salut pública. Usos i aplicacions. Estudi i investigació de brots epidèmics. La xarxa valenciana de vigilància en salut pública. La xarxa nacional de vigilància epidemiològica.
  
Tema 11. Tipus d'estudi en epidemiologia I. Estudis observacionals. Casos i controls. Cohorts.
  
Tema 12. Tipus d'estudis en epidemiologia II. Transversals. Ecològics. Altres estudis.
  
Tema 13. Tipus d'estudis en epidemiologia. Estudis experimentals. Els assaigs clínics. Assaigs comunitaris. Estudis d'intervenció.
  
Tema 14. Probabilitat. Concepte de probabilitat. Poblacions. Teorema de Bayes. El mostreig. Població i mostra. Tècniques de mostreig en salut pública. Concepte, aplicacions i interpretació.
  
Tema 15. Estadística descriptiva. Classificació de les observacions: quantitatives i qualitatives. Distribució de freqüències. Diagrames. Mesures de localització i dispersió.
  
Tema 16. Inferència estadística. Intervals de confiança. Regressió lineal i anàlisi multivariant.
  
Tema 17. La salut. La salut pública. Concepte i evolució històrica a Espanya i a la Comunitat Valenciana. Factors condicionants i determinants de la salut.
  
Tema 18. Els indicadors de salut. Principals tipus. Els sistemes d'informació sanitària. Evolució històrica. Les fonts d'informació sanitària: registres, enquestes, etc. Indicadors socioeconòmics relacionats amb la salut.
  
Tema 19. Demografia sanitària. Font de dades. La transició demogràfica. Variables demogràfiques d'interés sanitari. El Sistema d'Informació Poblacional (SIP). La targeta sanitària.
  
Tema 20. La mortalitat. La classificació internacional de causes de mort de l'OMS. El certificat de defunció. El Butlletí Estadístic de Defunció. Estadístiques de mortalitat. El Registre de Mortalitat de la Comunitat Valenciana.
  
Tema 21. La morbiditat. La classificació internacional de malalties de l'OMS. Fonts de dades de morbiditat. Principals sistemes de classificació de pacients. Fins i usos dels mateixos. Registres de malalties.
  
Tema 22. La morbiditat hospitalària. Els CMBD. La morbiditat en atenció primària. Sistemes de registre sanitarioassistencial: La història clínica, dades bàsiques. Conservació i arxiu de la documentació. La documentació mèdica. La targeta sanitària.
  
Tema 23. Indicadors de recursos sanitaris: mitjans humans, materials i d'equipament. Índexs i estadístiques d'utilització i freqüentació en atenció primària i especialitzada.
  
Tema 24. Promoció de la salut. Principis i mètodes. Els programes de promoció de la salut. Objectiu, activitats i distribució de funcions. Estils de vida. Qualitat de vida. Discapacitats.
  
Tema 25. Educació per a la salut. Concepte i mètodes. Educació per a la salut a l'escola. La participació de la comunitat. L'educació per a la salut i els professionals sanitaris.
  
Tema 26. Prevenció de la malaltia. Immunitzacions. Política de vacunació a Espanya i a la Comunitat Valenciana. Calendari vacunal de la Comunitat Valenciana. Vacunacions del personal sanitari. Vacunacions als viatgers internacionals.
  
Tema 27. Prevenció de la malaltia. Les proves de diagnòstic precoç. Característiques. Principals programes de prevenció de la Conselleria de Sanitat. Metabolopaties, càncer de mamella, hipoacúsies.
  
Tema 28. La Llei de Prevenció de Riscs Laborals. El reglament dels servicis de prevenció. Els servicis de prevenció de riscs laborals públics i privats de la Comunitat Valenciana. Riscs laborals del personal d'institucions sanitàries.
  
Tema 29. Protecció de la salut. Riscs ambientals: soroll, contaminació atmosfèrica, radiacions, ones magnètiques.
  
Tema 30. Protecció de la salut. Riscs ambientals. Llei de Residus Sanitaris. Gestió de residus. Residus urbans. Aigües residuals.
  
Tema 31. Protecció de la salut. Risc alimentari. Pla de Seguretat Alimentària de la Comunitat Valenciana. Zoonosi. Desinfecció, desinsectació i desratització.
  
Tema 32. Planificació sanitària. Concepte. La planificació estratègica, tàctica i operativa. Les etapes del procés de planificació.
  
Tema 33. Necessitats en salut. Definició. Mètodes per a la identificació de problemes i necessitats de salut. El diagnòstic de salut.
  
Tema 34. Prioritats en salut. Definició. Mètodes de determinació de prioritats en salut. Estratègies d'intervenció.
  
Tema 35. Objectius de salut. Salut per a tots en el segle XXI a la regió europea. Els plans de salut. El Pla de Salut de la Comunitat Valenciana. El Pla Integral de Salut.
  
Tema 36. Planificació de recursos. Mètode de càlcul de les necessitats de recursos. Tècniques de pressupostació.
  
Tema 37. Avaluació econòmica. Conceptes. Efectivitat clínica. Anàlisi cost-benefici. Anàlisi cost-efectivitat. Anàlisi de minimització. Fases de l'avaluació econòmica.
  
Tema 38. Qualitat. La qualitat en l'assistència. Eines de la qualitat. Avaluació de la qualitat: l'estructura, el procés i els resultats.
  
Tema 39. Model de qualitat. El control de qualitat. Garantia de qualitat. Gestió de qualitat total. La satisfacció dels usuaris. L'acreditació de qualitat dels centres i servicis sanitaris.
  
Tema 40. Drets i obligacions dels usuaris del sistema sanitari públic. El Servici d'Informació i Atenció al Pacient. La participació dels usuaris. Els consells de salut.
  
Tema 41. L'Atenció Primària. Organització i estructura a la Comunitat Valenciana. El centre de salut. L'Equip d'Atenció Primària. Organització i funcions.
  
Tema 42. La cartera de servicis d'Atenció Primària i Especialitzada. Els contractes programes d'Atenció Primària i Especialitzada.
  
Tema 43. Atenció Especialitzada. Estructura i funcions a la Comunitat Valenciana. Coordinació dels nivells assistencials. La coordinació intersectorial.
  
Tema 44. L'hospital. Estructura i organització funcional. Indicadors d'activitat i rendiment. Els servicis hospitalaris: descripció i funcions. El centre d'especialitats. Les comissions hospitalàries.
  
Tema 45. L'atenció sanitària urgent: Servici d'Assistència Sanitària d'Urgències i Emergències (SASUE), Servici d'Assistència Mèdica Urgent (SAMU), Servici Especial d'Urgència (SEU). L'hemodonació: el Centre de Transfusió de la Comunitat Valenciana. El transport sanitari, modalitats. Els trasplantaments. Legislació. Els trasplantaments a la Comunitat Valenciana. Organització i funcionament.
  
Tema 46. La Llei de Drogodependències. El Pla autonòmic de lluita contra la droga. Les UCA.
  
Tema 47. La Llei del Medicament. Llei d'Ordenació Farmacèutica de la Comunitat Valenciana. PROSEREME. CAVIME. Farmacovigilància. Medicaments estrangers. Legislació europea i espanyola de psicòtrops i estupefaents.
  
Tema 48. La prestació farmacèutica a la Comunitat Valenciana. La prestació farmacèutica en hospitals. La prestació farmacèutica en atenció primària. Les oficines de farmàcia. Agència Valenciana de Reaccions Adverses al Medicament. Prestacions complementàries.
  
Tema 49. Mobilització de recursos en situacions d'alerta i d'emergència. Catàstrofes i desastres naturals. Bioterrorisme. Coordinació sanitària. Col·laboració internacional.
  
Tema 50. Els servicis de medicina preventiva de les institucions sanitàries públiques i privades.
  
Tema 51. Economia de la salut. Característiques del mercat sanitari. L'oferta i la demanda. Finançament dels sistemes sanitaris. Principals indicadors. Factors sociopolítics que influïxen en l'economia sanitària.
  
Tema 52. La Llei d'Hisenda Pública de la Generalitat Valenciana. El pressupost. Tipus de pressupost. Fases del pressupost. Estructura del pressupost. Modificacions pressupostàries. Execució del pressupost. Liquidació i tancament del pressupost. Control del pressupost.
  
Tema 53. Organització i gestió de l'assistència sanitària. El procés i el control de la gestió. Indicadors econòmics. El Sistema d'Informació Econòmica (SIE).
  
Tema 54. Models d'organització i gestió per a la prestació de l'assistència sanitària. Noves formes de gestió sanitària: model Alzira, els consorcis, les fundacions, els concerts.
  
Tema 55. La sanitat privada a la Comunitat Valenciana. Les mútues d'accident de treball i malalties professionals. Empreses col·laboradores de la Seguretat Social. Mutualitats: MUFACE, MUGEJU, ISFAS. Els concerts i convenis sanitaris.
  
Tema 56. Formació dels professionals sanitaris. El pregrau. El sistema MIR. La formació contínua i continuada. L'Institut de Salut Carles III. L'Escola Valenciana per a la Salut (EVES). La docència pregrau i postgrau en centres, servicis i establiments sanitaris. Legislació. La investigació sanitària.
  
Tema 57. Informàtica mèdica. La Llei Orgànica de Protecció de Dades. L'Agència de Protecció de Dades. Les xarxes informàtiques. Telemedicina.
  
Tema 58. Ètica mèdica. Secret professional. Aspectes ètics de l'assaig clínic. El codi deontològic. Els comités d'ètica. Legislació.
  
Tema 59. Inspecció i registre d'establiments sanitaris. Vigilància sanitària d'establiments públics. Policia sanitària mortuòria.
  
Tema 60. .La comunicació. Els processos de comunicació entre persones, grups, institucions i comunitats. El paper dels mitjans de comunicació en l'educació sanitària i en els programes de promoció de la salut (ràdio, televisió, premsa escrita). Màrqueting sanitari. Publicitat.
  
Annex II
  
(Model d'instància)
  
Annex III
  
(Oficines públiques)
  
Alacant
  
Servici Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03442 Alacant
  
Telèfon Prop 96 593 40 00
  
Fax 96 590 13 78
  
Castelló
  
Servici Territorial de la Conselleria de Justícia i Administracions Públiques.
  
Carrer Major núm. 78
  
12818 Castelló de la Plana
  
Telèfon 633 47 56 52
  
Telèfon Prop 964/35 80 00
  
Fax 964 35 80 68
  
València
  
Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46457 València
  
Oficina Prop
  
C/ Miquelet, núm. 5
  
46814 València
  
Telèfon 69 123 92 28
  
Oficines Prop
  
PROVÍNCIA LOCALITAT ADREÇA
  
Alacant Benidorm Racó de Loix,
  
 av. Juan Fuster Zaragozá, 1 - 03148
  
Alacant Benidorm La Cala, av. Mont Benidorm, 11 - 03417
  
Alacant Benidorm Foietes-Colonia de Madrid,
  
 av. Beniardà, 61 -03092
  
Alacant Benidorm Alfredo Corral-Maravall,
  
 av. Ametllers, 42 Acc.- 03202
  
Alacant Benidorm Tolls-Salt de l'Aigua,
  
 av. Andalusia, 8 Acc. - 03682
  
Alacant Alacant C/ Churruca, 29 - 03685
  
Castelló Castelló Av. Germans Bou, 47 - 12543
  
Castelló Castelló Av. del Mar, 16 - 12908
  
Castelló Castelló C. Major, 78 (Casa dels Caragols) 12080
  
Castelló Vila-real C. Joan Fuster, 28 - 12458
  
Castelló Vinaròs C. Sant Joaquim, 14 - 12716
  
València València C. Gregorio Gea, 14 - 46416
  
València València C. Gregorio Gea, 27 - 46172
  
València València C. Colon, 80 - 46956
  
València València C. Historiador Chabàs, 2 - 46510
  
València València C. Miquelet, 5 - 46302
  
València Xàtiva Av. Selgas, 3 - 46084
  
València Requena Av. Arrabal, 9 - 46220
  
València Ontinyent Pl. Mestre Ferrero, 22 - 46550
  
València Sagunt Camí Reial, 97 - 46357
  
Annex IV
  
Barem fase concurs grup A, administració especial,
  
Metges
  
Modalitat núm. 1: medicina assistencial
  
Modalitat núm. 2: administració sanitària
  
En la fase de concurs, a què es referix la base 8.4 de la present convocatòria, la valoració dels mèrits s'efectuarà d'acord amb el següent barem:
  
A) Formació: 11 punts
  
1.Titulació acadèmica: màxim 3 punts
  
Qualsevol titulació acadèmica d'igual o superior nivell a l'exigit per a pertànyer al grup A, exclosa la que haja servit per a això: 1,5 punts, fins a un màxim de 3 punts. A estos efectes, es puntuarà el nivell més alt de titulació acreditada, i s'hi entendran incloses aquelles altres titulacions necessàries per a la seua obtenció.
  
2. Cursos de formació i perfeccionament: màxim 3 punts
  
Es valoraran els cursos de formació i perfeccionament, el contingut dels quals estiga relacionat amb les funcions de les places que es convoquen, de duració igual o superior a 15 hores, que hagen sigut cursats per l'interessat i que hagen sigut convocats o homologats per qualsevol centre o organisme públic de formació, fins a un màxim de 3 punts, d'acord amb la següent escala:
  
De 100 o més hores: 2,00 punts
  
De 75 o més hores: 1,50 punts
  
De 50 o més hores: 1,00 punts
  
De 25 o més hores: 0,50 punts
  
De 15 o més hores, 0,20 punts
  
En cap cas no es puntuaran en els subapartats 1) i 2) del present apartat A) els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
3. Valencià: màxim 3 punts
  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
- Coneixement oral: 0,75 punts
  
- Grau elemental: 1,00 punts
  
- Grau mitjà: 2,00 punts
  
- Grau superior: 3,00 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
4. Idiomes comunitaris: màxim de 2 punts
  
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles, corresponent a títol expedit per la universitat o Escola Oficial d'Idiomes.
  
B) Antiguitat: 9 punts
  
Es valorarà a raó de 0,05 punts cada mes complet de servicis en actiu en les distintes administracions públiques, fins a un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de reconeixement de servicis previs en l'administració pública.